تیلہ کیازِپریتھ وزِ زنانے پیسنہ یوان؟ شام سپدانے کیازِ زنانہِ پنن پان غیرمحفوظ باسان۔ تراوِ اکہ طرفہ نظر تہ وردی والۍ محافظ چھِس پلو ژٔٹتھ نٮتھہ نوٚن کِرتھ دٲیرس منز رٔٹتھ ہلکٲرۍ ہی لتھوان۔تراوِ بییہ اندہ نظر تہ نِیس پنُن لٲگتھ مصیبت منز کڈن وول سارنی بٲژن کھش کٔرتھ ژادرِ تل دم پھٹۍ کٔرتھ۔ یم ویراگ آسنس شامہ پیٹھہ سحرس تام وٲنج دُبہ پھران تہ بے قراری ژھرٹہ ژھرٹھ کر ناوان۔ یہ سونچتھ و ٚوتھ امس اوٚش دَدرایہ۔